Aisha Shehu Kabara – Page 6 – Freedom Radio Nigeria
Author: Aisha Shehu Kabara
by Aisha Shehu Kabara	 May 18, 2019
PDP ta yi korafi kan mai Shari’a Zainab Bulkachuwa
Jam’iyyar PDP da dan takararta ta shugaban kasa Alhaji Atiku Abubakar sun shaidawa kotun saurarar korafin zaben shugaban kasa cewa, ‘Da’ ga shugabar kotun daukaka kara Zainab Bulkachuwa, Aliyu Haidar Abubakar, …
Jam’iyyar PDP da dan takararta ta shugaban kasa Alhaji Atiku Abubakar sun shaidawa kotun saurarar korafin zaben shugaban kasa cewa, ‘Da’ ga shugabar kotun daukaka kara Zainab Bulkachuwa, Aliyu Haidar Abubakar, ya ta ya shugaban kasa Muhammadu Buhari yakin neman zabe a yayin zaben shugaban kasa da ya gabata.
A cewar jam’iyyar ta PDP Aliyu Haidar Abubakar ba wai kawai cikakken dan jam’iyyar APC bane ya ma tsaya takarar zaben fidda gwani na gwamnan jihar ta Gombe karkashin jam’iyyar ta APC.
Atiku Abubakar da jam’iyyar sa ta PDP sun ce suna da shafin Aliyu Haidar Abubakar na facebook wanda ke dauke da hotunan sa na kamfen din takarar gwamnan jihar Gombe
Haka zalika a cewar PDP wannan karin hujjoji ne bayan wanda ta gabatar tun da fari na cewa, mijin mai shari’a Zainab Bulkachuwa wato Alhaji Adamu Muhammed Bulkachuwa zabebben sanata ne a mazabar Bauchi ta arewa karkashin jam’iyyar APC.
PDP ta ce bisa ga wadannan hujjoji bai kamata mai shari’a Zainab Bulkachuwa ta jagoranci alkalan da za su saurari korafin zaben shugaban kasa ba.
NLC da wasu kungiyoyi sun shawarci gwamnati kan kudaden Paris Club
Kungiyar kwadago ta kasa NLC da wasu kungiyoyin kishin al’umma sun shawarci gwamnatin tarayya da ta jinkirta batun bai wa jihohi Kason karshe na kudaden Paris Club har zuwa bayan rantsar …
Kungiyar kwadago ta kasa NLC da wasu kungiyoyin kishin al’umma sun shawarci gwamnatin tarayya da ta jinkirta batun bai wa jihohi Kason karshe na kudaden Paris Club har zuwa bayan rantsar da sabuwar gwamnati a ranar ashirin da tara ga watan da muke ciki na Mayu.
Shugaban kungiyar kwadago ta kasa NLC Ayuba Wabba ne yayi wannan kiran yayin zantawa da manema labarai a Abjua.
Ya ce ba daidai bane gwamnati ta bai wa jihohi makudan kudade haka a wannan lokaci da ake kokarin mika mulki wanda hakan zai sa wasa gwamnonin su yi almundahana da kudaden.
Kwamared Ayuba Wabba ya kara da cewa, a baya gwamnatin ta bai wa jihohin irin wadannan makudan kudade amma ba a sarrafa su ta hanyoyin da suka kamata ba.
Wannan shawarar yazo kwanaki kadan bayan da ministar kudi Zainab Ahmed ta bayyana cewa nan ba da dadewa ba, gwamnatin tarayya za ta bai wa jihohi kason karshe na kudaden Paris Club da ya kai naira biliyan dari shida da arba’in da tara.
A nata bangaren kungiya mai rajin tabbatar da gaskiya a ayyukan gwamnatin da ‘yan majalisu SERAP ta ce wajibi ne gwamnati ta jinkirta bai wa jihohi kudaden har sai bayan an rantsar da sabuwar gwamnati.
by Aisha Shehu Kabara	 May 17, 2019
Gwamnatin tarayya ta karawa masu hidimar kasa alawus zuwa 30,00
natin tarayya ta kara alawus din wata-wata na masu yiwa kasa hidima zuwa dubu talatin. Ministar kudi Zainab Ahmed ce ta bayyana haka yayin taron manema labarai jiya a Abuja. Ta …
natin tarayya ta kara alawus din wata-wata na masu yiwa kasa hidima zuwa dubu talatin.
Ministar kudi Zainab Ahmed ce ta bayyana haka yayin taron manema labarai jiya a Abuja.
Ta ce gwamnati tana tsara yadda za ta fara biyan naira dubu talatin a matsayin alawus da ta ke bai wa masu yiwa kasa hidima.
A cewar ministar dokar hukumar kula da masu yiwa kasa hidima, cewa ta yi, a rika bai wa masu yiwa kasa hidima mafi karancin albashi da ma’aikata ke karba a kasar nan, a don haka alawun din su ya tashi zuwa dubu talatin bayan sanya hannu kan dokar mafi karancin albashi.
Rundunar ‘yan sandan Najeriya ta kama masu garkuwa da mutane 93
Rundunar ‘yan sandan Najeriya ta ce, takama masu satar mutane suna garkuwa da su a yankin arewacin Najeriya guda 93. Mai magana da yawun rundunar DCP Frank Mba ne ya bayyana …
Rundunar ‘yan sandan Najeriya ta ce, takama masu satar mutane suna garkuwa da su a yankin arewacin Najeriya guda 93.
Mai magana da yawun rundunar DCP Frank Mba ne ya bayyana haka lokacin da ya ke holin batagarin a kauyen Katari da ke kan titin Kaduna zuwa Abuja.
Ya ce jami’an Operation Puff Adder ne suka samu nasarar kama mutanen cikin makwanni biyu da suka gabata.
A cewar sa, sun samu nasarar kama ‘yan ta’addar ne sakamakon bullo da sabbin dabarun dakile ayyukan batagarin.
DCP Frank Mba ya kuma ce masu satar mutanen suna garkuwa da su an kama su ne a sassa daban-daban na arewa ; kuma an kamasu da bindigogi kirar AK47 guda 35 da AK47 kirar gargajiya guda goma da alburusai guda dari biyar da kuma na’urar harba roka guda daya.
Gwamnatin tarayya zata baiwa jihohi kudaden Paris club
Gwamnatin tarayya ta ce nan bada dadewa ba, za ta bai wa jihohi kason karshe na kudaden Paris Club da ya kai sama da naira biliyan dari shida da arba’in da …
Gwamnatin tarayya ta ce nan bada dadewa ba, za ta bai wa jihohi kason karshe na kudaden Paris Club da ya kai sama da naira biliyan dari shida da arba’in da tara.
Ministan kudi Zainab Ahmed ce ta bayyana haka yayin wani taron manema labarai jiya a Abuja
Ta ce tuni ma’aikatar kudi ta kammala aikin tantance kididdigar sauran kudaden da ya rage domin mayar da shi ga jihohi.
Da ta ke magana kan kasafin kudi kuwa, ministar cewa ta yi, tsakanin watan Yunin bara lokacin da shugaban kasa ya sa hannu kan kasafin kudin shekarar da ta gabata zuwa watan Mayun bana gwamnatin tarayya ta fitar da sama da naira tiriliyan biyu don gudanar da manyan ayyukan raya kasa a sassa daban-daban na kasar nan.
by Aisha Shehu Kabara	 May 16, 2019
Majalisar zartarwa ta amince da kashe biliyan 27 a ayyukan raya kasa
Majalisa zartaswa ta amince da fitar da Naira Billiyan 27 don sayan buhu-hunan Gero da kayayaykin wuta lantarki da kuma gyara wasu daga cikin Titunan Birnin tarayya Abuja. Ministan Noma …
Majalisa zartaswa ta amince da fitar da Naira Billiyan 27 don sayan buhu-hunan Gero da kayayaykin wuta lantarki da kuma gyara wasu daga cikin Titunan Birnin tarayya Abuja.
Ministan Noma da albarkatun kasa Audu Ogbeh ne ya bayyana haka, a zaman majalisar na jiya, wanda shugaban kasa Muhammadu Buhari ya jagoranta.
Audu Ogbeh ya kuma ce, an ware Naira Billiyan Tara da milliyon hudu da nufin sayan Gero tan Dubu sittin baya ga amince da sayan tan din Masara Dubu sitin da daya da Dawa da kuma Ridi, don samar da iri da za a suka a damar bana.
A nasa banagaren Ministan wutan lantarki da gidaje Babatunde Raji Fashola ya ce majalisar ta kuma amince da fitar da Naira Biiliyon Bakwai da Milliyon daya, don gyara titin Abaji mai hannu biyu da wata gada, duk a birnin tarraya Abuja don saukaka masu ababen-hawa zirga-zirga.
Gwannatin tarayya ta gargadi Atiku
Gwamnatin tarayya ta gargadi tsohon mataimakin shugaban kasa Alhaji Atiku Abubakar da jam’iyyar sa ta PDP da su daina kada gangar yaki. Ministan yada labarai da raya al’adu Alhaji Lai Muhammed …
Gwamnatin tarayya ta gargadi tsohon mataimakin shugaban kasa Alhaji Atiku Abubakar da jam’iyyar sa ta PDP da su daina kada gangar yaki.
Ministan yada labarai da raya al’adu Alhaji Lai Muhammed ne ya yi wannan gargadin yayin zantawa da manema labarai a fadar shugaban kasa a Abuja.
A cewar sa tsarin adawa irin ta jam’iyyar PDP babu abinda ya ke janyowa sai barazana ga daurewar mulkin dimukuradiya.
Alhaji Lai Muhammed ya ce a tarihin Najeriya babu wani lokaci da aka taba ganin wata jam’iyya da dantakarar da suka manta da muradun kasa suna neman mulki ko mutu ko a yi rai kamar PDP da Atiku Abubakar.
Ministan yadda labaran ya ce suna sane cewa a duk wayewar garin Allahi PDP da Atiku Abubakar suna bullo da sabbin dabaru na yin zagon kasa ga ci gaban kasar nan.
Sai dai da ya ke mai da martani tsohon mataimakin shugaban kasa Atiku Abubakar, ya musanta zargin, yana mai cewa babu kanshin gaskiya kan zarge-zargen da gwamnatin ke yi akansa.
A cewar sa, ministan yada labarai Alhaji Lai Muhammed mutum ne marar gaskiya da ba za a amince da bayanan sa ba, inda ya kuma bayyana gwamnatin Buhari a matsayin na kama karya.
Rundunar ‘yan sandan jihar katsina ta kama mata hudu dake taimakawa ‘yan ta’adda
Rundunar ‘yan sandan jihar Katsina ta ce ta kama wasu mata guda hudu wadanda suke karnukan farautar ‘yan bindiga ne a jihar. A cewar rundunar, ‘yan bindigar samaruka ne ga matan …
Rundunar ‘yan sandan jihar Katsina ta ce ta kama wasu mata guda hudu wadanda suke karnukan farautar ‘yan bindiga ne a jihar.
A cewar rundunar, ‘yan bindigar samaruka ne ga matan wadanda suke dafa musu abinci da sauran biya musu wasu bukatun su.
Mai Magana da yawun rundunar SP Gambo Usah ya ce an kama matan ne yayin wani samame da aka kai musu.
Matan sune Bilkisu Abubakar mai shekara ashirin da Rasikat Amadi da Sulie Dairu masu shekara arba’in da biyar da kuma Rakiyar Yusuf mai shekru ashirin.
Mai magana da yawun ‘yan sandan ya kuma ce matan suna yawan ziyartar dajin Rugu domin kaiwan rahotannin abubuwan da ke faruwa a gari ga ‘yan bindigar.
Haka zalika an kuma gano cewa mafi yawa na ‘yan ta’addar da ake nema ruwa a jallo suna alaka da matar ciki kuwa har da Roga Kachalla da Gume Basullube da Sumail da Haruna Dum da Auta Kachalla da Yauza Mai-Bakarkama da Lawali Adda da kuma Babanyara da kuma Dogo.
by Aisha Shehu Kabara	 May 10, 2019
Daurawa ya ajiye mukaminsa na shugaban Hisba
A yau juma’a ne 10 ga watan Mayu 2019 shugaban hukumar HISBA ta jihar Kano, Malam Aminu Ibrahim Daurawa ya mika takardar ajiye aiki daga shugabantar hukumar ga gwamnatin jihar Kano. …
A yau juma’a ne 10 ga watan Mayu 2019 shugaban hukumar HISBA ta jihar Kano, Malam Aminu Ibrahim Daurawa ya mika takardar ajiye aiki daga shugabantar hukumar ga gwamnatin jihar Kano.
Takardar ajiye aikin wadda hadimin Sheikh Ibrahim Daurawa din, Malam Umar Muhammad Tukur ya mika takardar ajiye aikin a ofishin sakataren gwamnatin jihar Kano.
Malam Umar Muhammad Tukur ya bayyana cewa ya kuma mika takardar Sheikh Daurawa din tare da wasu malamai uku da ke rike da mukamai daban-daban a gwamnatin ta jihar Kano.
Malaman kuwa su ne Malam Abba Koki, shugaban hukumar jin dadin Alhazai ta jihar Kano da Malam Abubakar Umar Kandahar da Malam Nazifi Inuwa.
Koda yake Malam Aminu Ibrahim Daurawa ya ce ya ajiye aikin ne bisa radin kansa, shi kuwa Malam Abba Koki cewa ya yi dalilan rashin lafiya ne ya sanya shi sauka daga mukamin nasa.
Daga bisani Malam Aminu Daurawa ya yi bayani a shafin sada zumunta na ‘facebook’, inda ya sanar da cewa shi da abokansa su 4 sun sauka daga mukamansu saboda wasu dalilai da sai nan gaba ne za su bayyana.
Ita kuwa gwamnatin jihar Kano ta bakin kwamashinan yada Labarai, Malam Mohammed Garba cewa ta yi dama tuni gwamna Ganduje ya umarci dukkan masu rike da mukamai a gwamnatin su shirya barin aiki saboda shirin shiga wa’adi na biyu da za a yi a karshen wannan watan.
Kotun daukaka kara ta soke karar da Onnoghen ya shigar gabanta
Kotun daukaka kara dake Abuja ta soke daukaka karar da dakataccen babban jujin kasar nan Walter Onnoghen ya shigar gaban ta. Kotun ta ce karar an rigaya an saurare ta a …
Kotun daukaka kara dake Abuja ta soke daukaka karar da dakataccen babban jujin kasar nan Walter Onnoghen ya shigar gaban ta.
Kotun ta ce karar an rigaya an saurare ta a kotun da’ar ma’aikata kuma tuni ma da aka kammala sauraran ta a kotun.
A yayin da ake yin shari’ar karkashin jagorancin mai shari’a Stephen Adah, kotun daukaka kara ta ce umarnin gaggawa da kotun da’ar ma’aikata ta bayar ya saba wa damar da dakataccen babban jujin kasar nan yake da shi nayi masa adalci yayin sauraran da yanke hukuncin karar.
Kotun daukaka karar ta bayyana cewa babu bukatar dakataccen babban jojin Najeriya ya kalubalanci umarnin gaggawar da kotun da’ar ma’aikata ta bayar na cewa babban jujin kasar nan Walter Onnoghen ya sauka daga kan mukamin sa.
Dalilin haka ne kotun ta yi watsi da daukaka karar da babban jujin ya yi sakamakon umarnin da shugaban kotun da’ar ma’aikata, mai shara’a Danladi Umar ya baiwa Walter Onnoghen da ya sauka daga kan mukamin sa na babban jujin kasa har sai an kammala shari’ar da ake masa na kin bayyana wasu daga cikin kadarorin da ya mallaka